Țara în care pașaportul Covid ar putea fi cerut la intrarea în supermarket, bar sau restaurant.
Ministrul britanic de Externe: Pașapoartele Covid ar putea fi necesare în Marea Britanie pentru a merge la supermarket ori a avea acces în restaurante sau pub-uri. Ulterior, reprezentanții Ministerului de Externe au revenit cu lămuriri: Dominic Raab doar a răspuns unei "întrebări ipotetice". Dominic Raab: Este ceva care nu a fost exclus, este în curs de examinare. Dar, bineînțeles, trebuie să faci această propunere funcțională.
Pașaportul de vaccinare anti-Covid ar putea fi cerut la intrarea în supermarket, bar sau restaurant, spune ministrul britanic de Externe, Dominic Raab.Potrivit Telegraph. Dominic Raab susține că Guvernul "nu a exclus" introducerea pașaportului de vaccin atât în ​​Marea Britanie, cât și pentru călătorii în străinătate."Mecanismele de punere în aplicare a schemei încă "trebuie rezolvate". Este ceva care nu a fost exclus, este în curs de examinare. Dar, bineînțeles, trebuie să faci această propunere funcțională.", a adăugat el. Formațiunea politică conservatoare a criticat afirmațiile acestuia, în contextul deselor luări de poziție cu privire la încălcarea drepturilor civile din cauza restricțiilor COVID, scrie Daily Mail.Pe de altă parte, secretarul pentru transporturi Grant Shapps a declarat săptămâna trecută că Guvernul nu intenționează folosirea unui astfel de document eliberat la vaccinare în interiorul Marii Britanii, la fel ca și alți oficiali guvernamentali.